* PRIJEDLOG -

Na temelju članka 35. stavka 2. i 8. Zakona o vlasništvu i drugim stvarnim pravima (“Narodne novine” broj 91/96, 96/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14. i 94/17), članka 35. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01 – vjerodostojno tumačenje, 106/03, 129/05, 109/07, 125/08, 36/09, 150/11, 144/12. i 19/13. – pročišćeni tekst, 137/15, 123/17, 98/19. i 144/20) i članka 29. Statuta Općine Pitomača (“Službene novine“ Općine Pitomača broj 1/21. i 4/21), Općinsko vijeće Općine Pitomača na \_\_\_. sjednici održanoj \_\_\_\_\_\_\_\_\_\_\_\_, donijelo je

O D L U K U

o izmjenama i dopuni Odluke o načinu raspolaganja, korištenja i upravljanja imovinom u vlasništvu Općine Pitomača

**O**

**Članak 1.**

U Odluci o načinu raspolaganja, korištenja i upravljanja imovinom u vlasništvu Općine Pitomača („Službene novine“ Općine Pitomača broj 8/21. i 6/22) (u daljnjem tekstu: Odluka) u članaku 5. stavak 2. mijenja se i glasi:

„Iznimno, Općina može raspolagati nekretninama u svom vlasništvu po povlaštenoj cijeni, ako je to u interesu i cilju općeg gospodarskog i socijalnog napretka njezinih građana.“

Iza stavka 2. dodaje se novi stavak 3. koji glasi:

„Visina povlaštene cijene iz stavka 2. ovog članka utvrđuje se posebnom odlukom Općinskog vijeća“.

**Članak 2.**

Članak 20. mijenja se i glasi:

„Nekretnine u vlasništvu Općine mogu se darovati isključivo Republici Hrvatskoj, jedinicama lokalne i područne (regionalne) samouprave te pravnim osobama u vlasništvu ili pretežitom vlasništvu Republike Hrvatske odnosno pravnim osobama u vlasništvu ili pretežitom vlasništvu jedinice lokalne i područne (regionalne) samouprave, ako je to u interesu i cilju općeg gospodarskog i socijalnog napretka njezinih građana.

Iznimno, nekretnine u vlasništvu Općine mogu se darovati neprofitnim organizacijama i pravnim osobama koje nisu osnovane sa svrhom stjecanja dobiti, ako je to u interesu i cilju općeg gospodarskog i socijalnog napretka njezinih građana.“.

**Članak 3.**

 Ova Odluka stupa na snagu osmi dan od dana objave u „Službenim novinama“ Općine Pitomača.

KLASA: 940-01/25-01/

URBROJ: 2189-16-25-

Pitomača, \_\_\_\_\_\_\_\_\_2025.

OPĆINA PITOMAČA

OPĆINSKO VIJEĆE

 PREDSJEDNIK:

 dr.sc. Rikard Bakan

**O B R A Z L O Ž E N J E:**

**I. PRAVNI TEMELJ ZA DONOŠENJE AKTA**

Članak 35. stavka 2. i 8. Zakona o vlasništvu i drugim stvarnim pravima (“Narodne novine” broj 91/96, 96/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14. i 94/17),članak 35. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01 – vjerodostojno tumačenje, 106/03, 129/05, 109/07, 125/08, 36/09, 150/11, 144/12. i 19/13. – pročišćeni tekst, 137/15, 123/17, 98/19. i 144/20) i članak 29. Statuta Općine Pitomača (“Službene novine“ Općine Pitomača broj 1/21. i 4/21).

**II. PRIKAZ STVARNOG STANJA I RAZLOZI ZA DONOŠENJE**

Člankom 42. postojeće Odluke o načinu raspolaganja, korištenja i upravljanja imovinom u vlasništvu Općine Pitomača („Službene novine“ Općine Pitomača broj 8/21. i 6/22) regulirano je sljedeće:

*Članak 20.*

*Nekretnine u vlasništvu Općine mogu se darovati isključivo Republici Hrvatskoj, jedinicama lokalne i područne (regionalne) samouprave te pravnim osobama u vlasništvu ili pretežitom vlasništvu Republike Hrvatske odnosno pravnim osobama u vlasništvu ili pretežitom vlasništvu jedinice lokalne i područne (regionalne) samouprave, bez provođenja javnog natječaja, ako je to u interesu i cilju općeg gospodarskog i socijalnog napretka njezinih građana.*

Predloženom Odlukom dodatno se proširuje mogućnost darovanja na neprofitne organizacije i pravne osobe koje nisu osnovane sa svrhom stjecanja dobiti. Ujedno, stavlja se mogućnost da Općina može raspolagati nekretninama u svom vlasništvu po povlaštenoj cijeni, ako je to u interesu i cilju općeg gospodarskog i socijalnog napretka njezinih građana te da o visini povlaštene cijene odlučuje Općinsko vijeće.